jkorsvik/nowiki_second_scrape_merged huggingface dataset:
Sykkelkjede

Kjede eller sykkelkjede er en mekanisk innretning som brukes for å overføre kraft fra pedaler til drivhjulet av en sykkel, for fremdrift av denne. De fleste sykkelkjeder er laget av vanlig stål eller legeringer, men noen er krombelagte eller laget av rustfritt stål for å unngå rust eller for et mer estetisk utseende.


== Se også ==
Liste over sykkeldeler
Belte (sykkel)
Kremleordenen

Kremleordenen er en orden av Agaricomycetes og omfatter tolv familier, 80 slekter og over 1700 arter. Til ordenen hører ikke minst kremlefamilien.


== Eksterne lenker ==
(en) Kremleordenen – oversikt og omtale av artene i WORMS-databasen 
(en) Kremleordenen i Encyclopedia of Life 
(en) Kremleordenen i Global Biodiversity Information Facility 
(no) Kremleordenen hos Artsdatabanken 
(sv) Kremleordenen hos Dyntaxa 
(en) Kremleordenen hos Index Fungorum 
(en) Kremleordenen hos ITIS 
(en) Kremleordenen hos MycoBank 
(en) Kremleordenen hos NCBI 
(en) Kremleordenen hos Tropicos 
(en) Kategori:Russulales – bilder, video eller lyd på Wikimedia Commons
Airwaves (album)

Airwaves er et debutalbumet til Bjørn Johan Muri.
Albumet ble lansert 13. september 2010, og fikk terningkast tre i Verdens Gang.


== Sporliste ==
«Once Upon a Time» m/Peder Losnegård,  (Bjørn Johan Muri , Espen Berg , Peder Losnegård , Simen M. Eriksrud , Simone Larsen)  5:00
«Yes Man» (Bjørn Johan Muri , Simen M. Eriksrud , Simone Larsen)  3:12
«Iron Love» m/Simone Larsen, (Bjørn Johan Muri , Espen Berg , Simen M. Eriksrud , Simone Larsen) 4:09
«Circles» (Bjørn Johan Muri , Simen M. Eriksrud , Simone Larsen)  2:59
«Nothing Is for Real» (Bjørn Johan Muri , Espen Berg , Simen M. Eriksrud , Simone Larsen)  4:09
«Nobody Knows» (Bjørn Johan Muri , Espen Berg , Kelly Mueller , Simen M. Eriksrud , Simone Larsen)  3:49
«The One Who Got Away» (Bjørn Johan Muri , Espen Berg , Simen M. Eriksrud , Simone Larsen)  3:00
«Talking in My Sleep» (Bjørn Johan Muri , Simen M. Eriksrud)  3:50
«Lights» (Bjørn Johan Muri , Espen Berg , Simen M. Eriksrud , Simone Larsen)  4:42
«The Beauty of Who You Are» (Justin Tocket , Marc Broussard , Radney Foster)   4:14


== Anmeldelser ==
Verdens Gang  lenke
Dagbladet  lenke
Groove.no  lenke
Oslopuls  lenke
Bergensavisen  lenke
A Couple of Days in Larsville

A Couple of Days in Larsville er et musikkalbum med Elisabeth Andreassen, utgitt den 13. september 2004. Albumet ble produsert av Lars Lien og utgitt av plateselskapet Norwave. Albumet lå 4 uker på VG-lista og endte med 29.-plass som beste plassering.


== Sporliste ==
«Long Ride Home» (Patty Griffin)
«The Eastern Line» (Martin Hagfors)
«Goodbye» (Patty Griffin)
«Window in the Sky» (Pat Buchanan/Sally Barris)
«Sin City» (Chris Hillman/Gram Parsons)
«I Will Not Turn to Stone» (Kim Carnes/Kim Richey)
«When I Fall» (Steve Earle), med Henning Kvitnes
«Happiness» (Michael McDonald/Viktor Krauss)
«Soon You'll Fly» (Åge Aleksandersen/Karen Taylor-Good)
«A Fisherman's Daughter» (Martin Hagfors/Håkon Gebhardt)
«I Don't Wanna Talk About It» (Danny Whitten)
«Jolene» (Dolly Parton)


== Medvirkende ==


=== Musikere ===
Elisabeth Andreassen - sang, akustisk gitar, kor, fotograf
Lars Håvard Haugen - mandolin, gitarer
Lars Lien - piano, bass, vokal, kor, strykearrangement, tekniker, miksing, produsent
Håkon Gebhardt - gitarer, banjo, mandolin, tamburin, kor
Henning Kvitnes - sang på When I Fall
Kjell Karlsen - steelgitar, dobro
Morten Strøm - bass
Håkon Iversen - kontrabass, kor
Morten Fagervik - trommer, perkusjon, harmonium, basstrommer, fotograf
Ole Bjarne Østby - trekkspill
Tarjei Nysted - fiolin, bratsj


=== Øvrige medvirkende ===
Morten Stendahl - mastering
Lasse Berre - fotograf
Merete Lien - fotograf, design


== Eksterne lenker ==
(en) A Couple of Days in Larsville på Discogs
Christel Sverre

Christel Sverre (født 12. august 1960) er en norsk billedkunstner og kurator basert i Oslo. Fra 2017 er hun ansatt som kurator ved Kunstbanken Hedmark kunstsenter.Sverre er utdannet ved Statens kunstakademi i Oslo (1988–1992) og Kunsthøyskolen i Bergen (1981–1986) Hun har vært aktiv som kunstner og kurator fra begynnelsen av 1990-tallet. Sverre var med og startet flere kunstprosjekter og visningsrom i og utenfor kunstinstitusjonene, for eksempel prosjektromskafeen og kunstvideo-biblioteket Zoolounge (1996–99), Prosjekt i gamlebyen (PiG)(1993–95), Oslo One Night Stand (Kunstnernes Hus 1995) og Video Works (Kunstnernes Hus 2002).  
I 2007 utgav hun antologien Meningen med sex redigert sammen med Wencke Mühleisen. I 2011 var de prosjektledere for forskningsprosjektet Sammen om det som resulterte i en utstilling og publikasjon. 
Sverre har arbeidet som førsteamanuensis ved Kunsthøgsolen i Bergen (2001-03) og Kunstakademiet i Trondheim, NTNU (2006-2012), og vært studieleder ved Institutt for estetiske fag ved Høgskolen i Oslo og Akershus (2012-2016).
Sverre er også konsulent for KORO (Kunst i offentlige rom). Hun har på 2000-tallet stilt ut i blant annet Berlin, København, Trondheim, Malmø, Oslo og Göteborg. Som kunstner har Sverre arbeidet med performance og installasjon, og siden 2000 har hun hovedsakelig produsert verk innenfor det fotografiske medium.


== Referanser ==


== Eksterne lenker ==

(no) Publikasjoner av Christel Sverre i forskningsdokumentasjonssystemet CRIStin
Chips (band)

Chips var en svensk musikkgruppe som ble dannet i 1979 og ble oppløst i 1983. Singelen «Dag efter dag» var bandets eneste utgivelse som lå på VG-lista i Norge. Den lå fire uker og endte med femteplass som beste plassering.


== Medlemmer ==
Bandet besto av:

Britta «Tanja» Johansson
Elisabeth Andreasson
Kikki Danielsson
Lasse Holm


== Melodifestivalen ==
Bandet deltok i Melodifestivalen med følgende låter:

«Mycke', mycke' mer» – 1980
«High School» – 1980
«God morgon» – 1981
«Här kommer solen» – 1982
«Dag efter dag» – 1982


== Diskografi ==


=== Album ===
Chips (1980)
Having a Party (1982)


=== Samlealbum ===
20 bästa låtar (1997)


=== Singler ===
«Mycke' mycke' mer»/«Can't Get over You» (1980)
«God morgon»/«It Takes More Than a Minute» (1981)
«Dag efter dag»/«Här kommer solen» (1982)


== Referanser ==


== Eksterne lenker ==
(en) Chips på Discogs 
(en) Chips på MusicBrainz 
(en) Chips på Songkick
Købmagergade (København)

Købmagergade er en gågate i sentrum av København som går fra Strøget til Kultorvet. Langs gaten ligger blant annet Rundetårn, stormagasinet Illum og kollegiet Regensen.
Den Kongelige Danske Porcelænsfabrik (nå Royal Copenhagen) startet sin virksomhet i Købmagergade 50, men i 1884 ble fabrikken flyttet. Også Købmagergades postkontor (nedlagt 2015) lå tidligere her. Det var dette postkontoret som i 1988 ble utsatt for grovt ran i det som omtales som Blekingegade-saken.


== Historie ==
Købmagergades historie kan følges tilbake til vikingtiden, hvor den utgjorde en del av veien fra Roskilde til overfartsstedet til Amager og Skåne ved dagens Højbro. I jordeboken fra 1380 står Købmagergade med navnet Bjørnebrogade, som kan vise til en «bjørn» (= demning over vollgraven) eller til en bro over byens «renne» (= åpen kloakk). Dette var en bekk som heter Rosenåen og den gang rant gjennom Købmagergade.
Det gamle navnet på slaktere var kjødmangere, og gatens opprinnelige navn var Kjødmangergade (= Kjøtthandlergate, Slaktergate), men dette ble gradvis uforståelig i dagligtale. I 1432 var navnet Køtmanger Bodher, i 1475 Køthmangerstrede, i 1504 Kjødmanger Gaadhen.
I 1451 forbød kong Christian 1. andre å være kødmangere «end de, der boede i de kjødmangerboder, som af Arilds tid [= i uminnelige tider]  har været kødmangerboder», og en laugsskrå fra middelalderen fastslo at «den, der vil være kødmanger, skal bo i Kødmangergaden i den gård, som kødmangere har boet i». Men kongen ga også denne yrkesgruppen betydelige privilegier med enerett til å selge ferskt kjøtt fra 6. desember til 24. juni, og enerett året rundt til å selge marsvinflesk, selv om disse småhvalenes tran først og fremst ble brukt til belysning. Åtte vanlige sider marsvinflesk ga en helt tønne tran.I middelalderen solgte byens slaktere kjøtt fra bodene sine på gaten. Av hygieniske grunner ble slakterne forvist til østsiden av Rosenåen av Frederik II i 1583. Slakterne tømte blod og slakteavfall ut i bekken.I 1530-årene ble bodene flyttet til dagens Skindergade som derfor i en periode kom til å hete Slagterboderne. Med tiden utviklet slaktingen inne i byen seg til et sunnhetsmessig problem. I 1577 utstedte statholder Christoffer Valkendorf en forordning med forbud mot slakting innenfor vollene, og slakterne ble forvist til et øde sted utenfor Vesterport der Frihetsstøtten nå står midt på Vesterbrogade.Ettersom tiden gikk, glemte københavnerne de gamle slakterbodene, og Kjødmangergade ble til Købmagergade (folkeetymologi). Første gang man støter på navnet Købmagergade, er rundt 1660, men først på 1800-tallet var navnet alminnelig utbredt.
På 1600-tallet forårsaket befolkningsveksten i hovedstaden betydelige problemer, og pr 2022 pågår utgravninger av 1600-talls bakgårdslatriner i gaten.


== Referanser ==


== Eksterne lenker ==
Hvordan gaden fik sit navn
Kulturhistorisk opslagsbog
Dmitrij Safronov

Dmitrij Olegovitsj Safronov (russisk: Дмитрий Олегович Сафронов; født 8. oktober 1981 i Moskva) er en russisk langdistanseløper, som spesialiserer seg på maraton.  


== Karriere ==
Han gjorde sitt første maratonløp i 2008, da han løp San Antonio Marathon i Texas, og endte på tredjeplass med tiden 2.15,58. Han vant sin første maratonløp i oktober året etter, i hans andre maraton, med vinnertiden på 2.11,51 i Podgorica Marathon. Dette var kun ti sekunder unna Petko Stefanovs mangeårige løyperekord.
Han startet 2010-sesongen med Daegu Marathon, der han løp på 2.12,55, som holdt til sjetteplass. Til tross for sin manglende erfaring på så lange løp havnet Safronov på tredjeplass i maraton under EM i friidrett 2010 i Barcelona. Sveitsiske Viktor Röthlin vant EM-gull. 


== Eksterne lenker ==
(en) Dmitrij Safronov – Olympedia 
(en) Dmitrij Safronov – Sports-Reference (OL-resultater – arkivert) 
(en) Dmitrij Safronov – World Athletics 
(en) Dmitrij Safronov – Track and Field Statistics 
European Athletics - Dmitriy Safronov
Avhandling

En avhandling er et vitenskapelig verk, det vil si en form for monografi, skrevet med tanke på tildeling av en høyere akademisk grad, typisk en doktorgrad, men også visse andre grader som ligger tilnærmet på samme nivå, bl.a. lisensiatgrad og magistergrad. Disse tre typene avhandlinger omtales som doktorgradsavhandlinger (også doktoravhandlinger), lisensiatavhandlinger og magisteravhandlinger. En avhandling regnes som en vitenskapelig bok og går inn i faglitteraturen i faget.
Uttrykket avhandling brukes ikke om hovedfagsoppgaver, masteroppgaver, mellomfagsoppgaver, bacheloroppgaver og andre verk og tekster som produseres til lavere grader, som i regelen er mindre omfattende og holder lavere vitenskapelig nivå, og som bare unntaksvis ble ansett som en del av faglitteraturen (dette gjaldt hovedsakelig tidligere hovedfagsoppgaver i en del fag, som noen ganger kunne være omfattende).
Thinkpad

ThinkPad, navnet på en serie bærbare datamaskiner fra IBM (1992–2005), og f.o.m 2005 fra Lenovo da disse kjøpte opp IBM sin PC-divisjon.


== Eksterne lenker ==
Offisielt nettsted 
(en) ThinkPad – kategori av bilder, video eller lyd på Commons 
ThinkPad Wiki (engelsk)
Mfecane

Mfecane (zulu for «knusingen» eller «spredningen»; på sotho kalt Difaqane eller Lifaqane; «tvunget migrasjon»), også kalt den store urotiden, er et afrikansk begrep som betegner de første tiårene i det nittende århundre, eller fra ca. 1815 til 1840, i Sør-Afrikas historie, en periode kjennetegnet av kaos, lange folkevandringer og krig mellom de afrikanske stammene i området, og da særlig nguniene, som inkluderer zuluene, sothoene, xhosaene og swaziene, som på grunn av mfecane spredte seg over store områder, fra iMpuma-Koloni til Tanzania, fra deres opprinnelige bosted i dagens iKwaZulu-Natali.
Da zuluhøvdingen Shaka i 1816 opprettet det militaristiske Zuluriket i området mellom elvene Tugela og Pongola, førte styrkene hans til en rekke kriger og splittelser med de andre folkeslagene  i regionen. Dette var bakgrunnen for mfecane, som deretter spredte seg utover. Folkevandringene førte til at nguniene forsøkte å dominere folkene i områdene de utvandret til, og førte til omfattende krigføring, sammenslutning med andre grupper, slik som ndebelene, fenguene og makololoene, og til opprettelsen av nye stater, slik som for eksempel den moderne staten Lesotho. 
Det som ofte blir ment med mfecane er perioden matabelekongen Mzilikazi dominerte Transvaal. Denne perioden varte fra omtrent 1826 til 1836, og ble kjennetegnet av store ødeleggelser og omfattende dreping da Mzilikazi fjernet all motstand og omgjorde området slik at det passet den nye ndebele-ordenen. Hvor mange som døde har aldri blitt fastsatt, men nesten hele befolkningen i området ble utryddet. 
I tillegg til høvdingene allerede nevnt, var også swazikongen Sobhuza I, som grunnla dagens Swaziland, 
zulugeneralen Soshangane, som ledet zuluenes rivaliserende nabostamme ndwandwene da de opprettet et rike i det portugisiske Mosambik som strekte seg helt til Zambezi, Zwangendaba, som ledet ngoniene, en undergruppe av ndwandwene, gjennom Mosambik, Zimbabwe og Malawi, helt nord til Tanzania, og sotholederen Moshoeshoe I, som grunnla Lesotho, viktige personer under mfecane, når ordet blir brukt i en litt utvidet betydning.
Enkhbatyn Badar-Uugan

Enkhbatyn Badar-Uugan (født 3. juni 1985 i Ulan Bator) er en mongolsk amatørbokser, som konkurrerer i vektklassen bantamvekt. Badar-Uugans største internasjonale resultater er en sølvmedalje fra Sommer-OL 2008 i Beijing, Kina, og en sølvmedalje fra Verdensmesterskapet i 2007 i Chicago, USA. Han representerte Mongolia under Sommer-OL 2008 der han altså tok gullet foran Yankiel Leon fra Cuba.


== Eksterne lenker ==
(en) Enkhbatyn Badar-Uugan – Olympedia 
(en) Enkhbatyn Badar-Uugan – Sports-Reference (OL-resultater – arkivert)
Yankiel León

Yankiel León (født 26. april 1982 i Jobabo) er en cubansk amatørbokser, som konkurrerer i vektklassen bantamvekt. Leons største internasjonale resultat er en sølvmedalje fra Sommer-OL 2008 i Beijing, Kina. Han har også gull fra junior-VM i 2000. Han representerte Cuba under Sommer-OL 2008 der han altså tok sølvet bak Enkhbatyn Badar-Uugan fra Mongolia.


== Eksterne lenker ==
(en) Yankiel León – Olympedia 
(en) Yankiel León – Sports-Reference (OL-resultater – arkivert) 
(en) Yankiel León – BoxRec
Larz Anderson

Larz Anderson III (født 1866 i Paris, død 1937 i White Sulphur Springs i Vest-Virginia) var en amerikansk forretningsmann og diplomat. Han var USAs ambassadør i Japan i 1913.
Anderson studerte ved Harvard University. Han var deretter diplomat i London årene 1891–1894 og de derpå følgende tre årene i Roma. Han tjenestegjorde under den spansk-amerikanske krig. Anderson var USAs minister i Belgia årene 1911-1912 før utnevnelsen til ambassadør i Japan. Han var ambassadør i Japan fra februar til mars 1913.Hans hus i Washington, D.C., Anderson House, fungerer som bibliotek, museum og hovedkvarter for Cincinnatusselskapet (Society of the Cincinnati). Anderson var medlem av selskapet og enken Isabel, donerte huset til selskapet etter sin manns død. USAs eldste bilmuseum, Larz Anderzon Auto Museum i Brookline i Massachusetts, ble grunnlagt av Larz og Isabel Anderson etter at de hadde giftet seg. Bilmuseet ligger i Larz Anderson Park, et stort grøntområde som Isabel donerte til Brookline etter hans død.
Anderson Memorial Bridge, broen mellom Boston og Cambridge, kalles ofte Larz Anderson Bridge. Broen har imidlertid egentlig fått sitt navn etter faren, Nicholas Longworth Anderson. Anderson lot bygge broen til farens minne. Etter Andersons død donerte enken parets bonsaisamling til Harvards arboretum.Han er begravd i Washington National Cathedral.


== Referanser ==


== Eksterne lenker ==
Anderson House History på Society of the Cincinnatis hjemmesider
The Larz Anderson Bonsai Collection Arkivert 7. august 2010 hos Wayback Machine. på Harvards Universitys websider
Eilif Dues vei

Eilif Dues vei (1–63, kun ulike nr.) er en blindvei på Stabekk i Bærum kommune. Den tar av fra Professor Kohts vei ved Walstadgården. Veien er oppkalt etter banksjef Eilif Due i Christania Bank og Kredittkasse, nå Nordea. Han var initiativtager for bygging av rekkehus for bankens ansatte, og det er 32 rekkehus fordelt på 8 rekker.
Due er en av meget få som har fått en vei med sitt navn mens han levde.


== Referanser ==
Bruno Julie

Louis Richard Bruno Julie (født 11. juli 1978) er en mauritisk amatørbokser, som konkurrerer i vektklassen bantamvekt. Julies største internasjonale resultat er en bronsemedalje fra Sommer-OL 2008 i Beijing, Kina. Han har også sølv fra Samveldelekene fra 2006 i Melbourne. Han representerte Mauritius under Sommer-OL 2008 der han altså tok bronsen etter å ha tapt semifinalen for Zou Shiming fra Kina.


== Eksterne lenker ==
(en) Bruno Julie – Olympics.com 
(en) Bruno Julie – Olympic.org 
(en) Bruno Julie – Olympedia 
(en) Bruno Julie – Sports-Reference (OL-resultater – arkivert) 
(en) Bruno Julie – Commonwealth Games Federation 
(en) Bruno Julie – BoxRec
John Bigelow

John Bigelow (født 25. november 1817 i Maldon-on-Hudson i New York i USA, død 19. desember 1911 i New York City) var en amerikansk publisist og diplomat.
Bigelow ble i 1861 konsul og var 1865-66 sendebud i Paris. Han har forfattet blant annet Life of G. Ch. Frémont (1856), Les Ètats-Unis d'Amérique en 1863 (1863), France and the Confederate Navy 1862-68 (1888), W. C. Bryant (1890), samt Life of S. J. Tilden (to bind, 1895). Bigelow utgav også Benjamin Franklins og Samuel J. Tildens arbeider.


== Referanser ==
Samory Touré

Almamy Samory Lafiya  Touré (født ca. 1830 i Manyambaladugu, nå i Guinea, død 2. juni 1900 i Gabon) også stavet Samori Ture med varianter, var en dioulaleder som tidlig konverterte til islam og siden grunnla det skiftende Mandinka-riket (1878–98), en islamsk stat som motsto den franske kolonisasjonen av deler av Vest-Afrika fra 1882 til Touré ble fanget i 1898 i de tre såkalte mandingokrigene. 
Han var oldefaren til det uavhengige Guineas første president, Ahmed Sékou Touré, som styrte landet i 26 år.


== Referanser ==
Veaceslav Gojan

Veaceslav Gojan (født 18. mai 1983) er en moldovsk amatørbokser, som konkurrerer i vektklassen bantamvekt. Gojans største internasjonale resultater er en bronsemedalje fra Sommer-OL 2008 i Beijing, Kina, og en sølvmedale fra EM i 2002 i Perm. Han representerte Mongolia under Sommer-OL 2008 der han tok sølvet bak Zou Shiming fra Kina.


== Eksterne lenker ==
(en) Veaceslav Gojan – Olympedia 
(en) Veaceslav Gojan – Sports-Reference (OL-resultater – arkivert) 
(en) Veaceslav Gojan – BoxRec
Kingman Brewster

Kingman Brewster (født 17. juni 1919 i Longmeadow i Massachusetts i USA, død 8. november 1998) var lærer og skoleadministrator og diplomat. Han var president for Yale University og etter det ble han USAs ambassadør i Storbritannia (1977–1981).


== Referanser ==


== Eksterne lenker ==
The Yale Herald
Chips (album)

Chips er et musikkalbum med Chips, utgitt i 1980. Dette er bandets debutalbum.


== Sporliste ==
«A Little Bit of Loving (mycke' mycke' mer)»
«Sympathy»
«Weekend»
«So Long Sally»
«Starry Night»
«Paris»
«I Remember High School»
«Sensation»
«Don't Cry no More»
«It Takes More Than a Minute»
«In Arabia»
«Can't Get over You»


== Eksterne lenker ==
(en) Chips på Discogs
Trynøyane

Trynøyane (engelsk: Tryne Islands) er en gruppe med tallrike små holmer og skjær utenfor Vestfold Hills i Princess Elizabeth Land i Antarktis. De strekker seg over om lag sju kilometer og utgjør den vestre utstrekningen av Trynebukta og Trynesundet. De ble kartlagt av norske kartografer basert på flyfotografering foretatt på Thorshavnekspedisjonen 1936–37.Thorshavnekspedisjonen 1934–35 gikk i land her 20. februar 1935 og oppførte en steinvarde og en tremast. Disse minnesmerkene er oppført på listen over historiske steder og kulturminner i Antarktis og er beskyttet av bestemmelsene som er gitt i Antarktistraktaten.


== Referanser ==
Having a Party

Having a Party er et musikkalbum med Chips, utgitt i 1982. Albumet ble produsert av Lasse Holm og Torgny Söderberg. Albumet lå på norske VG-lista i 15 uker med en femtendeplass som høyeste notering.


== Sporliste ==
«Having a Party»
«Get Him Out of Your Mind»
«Our Love is Over»
«Day after Day»
«Someone Needs Somebody's Love»
«I Believe in You»
«Jealousy»
«Good Morning»
«Bang Bang (He Shot 'em Down)»
«Tokyo»
«Nobody's Baby But Mine»
«Dag efter dag»


== Referanser ==
20 bästa låtar

20 bästa låtar er en samleplate med Chips, utgitt i 1997.


== Sporliste ==
«Dag efter dag»
«Starry Night»
«Sensation»
«Having a Party»
«In Arabia»
«Jealousy»
«Tokyo»
«So Long Sally»
«Don't Cry No More»
«Someone Needs Somebody's Love»
«Weekend»
«Our Love is Over»
«Paris»
«Can't Get Over You»
«Good Morning»
«I Remember High School»
«A Little Bit of Loving»
«Get Him Out of Your Mind»
«Nobodys Baby But Mine»
«It Takes More Than a Minute»


== Eksterne lenker ==
(en) 20 bästa låtar på Discogs 
(en) 20 bästa låtar på Spotify 
(en) 20 bästa låtar på Discogs
Aksu (Antalya)

Aksu er en by med 69 967 innbyggere (2017) i den tyrkiske provinsen Antalya. Den ligger nord for Middelhavet, øst for Muratpaşa og vest for Serik.


== Referanser ==


== Eksterne lenker ==
Offisielt nettsted 
(en) Aksu, Antalya – kategori av bilder, video eller lyd på Commons
Issah Samir

Issah Samir (født 26. juli 1989) er en ghanesisk amatørbokser, som konkurrerer i vektklassen bantamvekt. Samir har ingen større internasjonale resultater, og fikk sin olympiske debut da han representerte Kina under Sommer-OL 2008. Her ble han slått ut i kvartfinalen av Héctor Manzanilla fra Venezuela i vektklassen bantamvekt. Han er bror til bokseren Bastir Samir.


== Eksterne lenker ==
(en) Issah Samir – Olympedia 
(en) Issah Samir – Sports-Reference (OL-resultater – arkivert)
Juan Aldama

Juan Aldama (født 3. januar 1774 i San Miguel el Grande i Guanajuato, død 26. juni 1811 i Chihuahua) var en meksikansk revolusjonær opprører og soldat i den meksikanske uavhengighetskrigen, som begynte i 1810.
I begynnelsen av uavhengighetskrigen ble Aldama utnevnt til kaptein for kavaleri-regimentet av den meksikanske militsen. Aldama ble sammen med flere andre opprørere tatt til fange av den spanske kolonimakten i 1811. Han ble stilt for krigsrett for oppvigleri og høyforræderi mot den spanske kronen, og ble henrettet ved skyting den 26. juni 1811, sammen med flere andre medlemmer av den meksikanske opprørshæren. Blant opprørerne han ble henrettet sammen med, var Mariano Jiménez og Manuel Santa María.
Aldamas lik ble halshugget, og hodet ble tatt med til Alhóndiga de Granaditas i Guanajuato, som ble brukt som fengsel under uavhengighetskrigen, der det ble vist frem for fangene og hengt opp fra det ene hjørnet av bygningen. I 1824 ble hans levninger flyttet til et alter i katedralen i Mexico by. Til slutt, i 1925, ble levningene hans flyttet til mausoleet under El Ángel de la Independencia.
Aldama ble etter sin død utnevnt til nasjonalhelt i Mexico, og flere byer, kommuner og landsbyer i landet er oppkalt etter ham.


== Referanser ==
Mariano Abasolo

Mariano Abasolo (født 1783 i Dolores Hidalgo i det som nå er Guanajuato i Mexico, død 14. april 1816 i Cádiz i Spania) var en kjent meksikansk revolusjonær, og var medlem av opprørsgeriljaen under den meksikanske uavhengighetskrigen.
Han deltok i den meksikanske revolusjonen i 1810, som ble startet av opprørslederen Miguel Hidalgo i 1810, og han oppnådde graden generalmajor i den meksikanske militsen. Han kjempet blant annet under slaget ved Puente de Calderón, der meksikanerne angrep den spanske rojalisthæren. Han ble tatt til fange av de spanske soldatene i delstaten Chihuahua nord i Mexico, og ble dømt til ti års fengsel i Cádiz, hvor han døde i 1816.


== Referanser ==


== Kilder ==
Biografi
Biografi
Isidro Vizcaya Canales (2005). En los albores de la Independencia: las Provincias Internas durante la insurrección de don Miguel Hidalgo y Costilla, 1810-1811. Monterrey, Mexico: Fondo Editorial Nuevo León.